גופתו של הולופרנס, העטופה בסדינים, היא בעלת קווי מתאר אנטומים מושלמים. האוהל העשוי בד כבד מדגיש את האווירה העגמומית, וזאת מבלי למנוע מהאור לחדור פנימה ולהשתקף על מדי השריון והאריגים העשירים. תיאור הדמויות בהיר והן מבטאות אימה, הפתעה ותמיהה. הציור ממקד את העין הן בגופתו של הולופרנס והן בדמות החייל נושא השריון אשר מרים את הסדין. מימין, שתי דמויות שלוות על סוסים, שנראה שהתגלית המקאברית אינה נוגעת להן.
למרות גודלם הקטן, שני הציורים של בוטיצ'לי הם יצירות מופת אמיתיות בשל מורכבות הקומפוזיציה, תשומת הלב לפרטים זעירים ובחירה נכונה של התפאורה השונה לכל סצנה.
אישטוואן תומאן
אישטוון תומאן (בהונגרית: Thomán István; הומונה, 4 בנובמבר 1862 – בודפשט, 22 בספטמבר 1940) היה פסנתרן ומורה למוזיקה הונגרי-יהודי. הוא היה אחד המורים המשמעותיים ביותר לפסנתר בהונגריה. אביה של הכנרית מאריה תומאן, אחיינו של הרופא יאקאב תומאן.
ביוגרפיה.
תומאן נולד במשפחה יהודית. אביו היה ד"ר דוד תומאן, אמו רוזה וייסברגר. הוא למד משפטים בווינה ובבודפשט ובאותה תקופה במקביל בין 1881 לבין 1885 למד גם באקדמיה למוזיקה ע"ש פרנץ ליסט היה תלמידם של המלחינים פרנץ ארקל, שאנדור ניקוליץ' ורוברט פולקמן, ואחר כך בשנתיים האחרונות של פרנץ ליסט. הוא הפך לאחד התלמידים המועדפים של ליסט, ולכן ליווה אותו במסעותיו לוויימאר ולרומא, למשל. תומאן נכח גם במותו וגם בהלווייתו של ליסט.
משנת 1888 עד לפרישתו לגמלאות הוא היה מורה של מוסדות אקדמיים למוזיקה, שם חינך כמה פסנתרנים הונגרים מצוינים (כמו בלה בארטוק, ארנו דוהנאני, אימרה קירי-סאנטו), ומאוחר יותר כמורה הפרטי של המורים לעתיד של האקדמיה למוזיקה (כמו ג'רג' פרנצי ושל איבאן אנגל). הוא היה מגדולי המורים של הפסנתר בהונגריה, ממשיך מסורותו של ליסט. הוא הופיע גם בחו"ל כמוזיקאי קאמרי.
עבודתו הכתובה הפדגוגית המשמעותית ביותר, שמשמש גם עד היום, היא "טכניקת הנגינה בפסנתר", שפורסמה בשנת 1906. וכן "תרגילים בסיסיים לשליטה בנגינה הווירטואוזית. עבודה בת שישה כרכים. מחקריו ומאמריו הופיעו בכתב העת "סקירת המוזיקה" ודומיהם. מותו נגרם מסרטן המעי הגס וטרשת עורקים. אשתו הייתה ולריה נוישלוס.
הנצחה.
ברובע 12 בבודפשט רחוב נושא את שמו.
לאסלו סינטאר ביים סידרה על חייו של פרנץ ליסט, בו הופיע דמותו של תומאן.
לרגל יום הולדתו ה-150, בשנת 2012, הוקם לכבודו פסל בהומונה.
ברנדן פהר
ברנדן ג'ייקוב ג'ואל פהר (באנגלית: Brendan Jacob Joel Fehr; נולד ב-29 באוקטובר 1977) הוא שחקן קולנוע וטלוויזיה קנדי. הוא ידוע בתפקיד מייקל גוארין בסדרת הטלוויזיה "רוזוול", בתפקיד דן קופר בסדרת המשטרה "" ובתפקיד ד"ר דרו אליסטר בדרמה הרפואית "משמרת לילה".
ביוגרפיה.
פהר נולד בניו וסטמינסטר, קולומביה הבריטית, לאם שעבדה כמנהלת תיקי תקון ואב שהיה יצרן יאכטות. הוא עבר לוויניפג, מניטובה בשנת 1990, ולמד בבית ספר פרטי המשתייך לזרם המנוניטי.
קריירה.
פהר דגמן עבור לוי שטראוס, קלווין קליין, אמפוריו ארמני ו-DKNY ג'ינס ותמונותיו הופיעו במגזינים רבים.
פהר החל את קריירת המשחק שלו ב-1997 כשהוא לוהק לסרט "Breaker High". הוא שיחק בתפקיד ראשי בסדרת הטלוויזיה רוזוול בין השנים 1999–2002. פהר הופיע גם בוידאו קליפ "די בייבי" של הזמרת ונסה קרלטון.
בשנת 2008 שיחק פהר בתפקיד ג'ייק סטנטון במיני סדרת הטלוויזיה "Samurai Girl", ובתפקיד חוזר בתור ג'ארד בות' בסדרת הטלוויזיה "בונז". בשנת 2009 שיחק בתפקיד חוזר בתור הפושע קול בסדרת הטלוויזיה "CSI מיאמי".
בשנת 2010 שיחק בסרט הטלוויזיה של ABC Family "". בשנת 2011 גילם איש עסקים בסרט הטלוויזיה "נשיקת חג המולד" ונווט של ספינת מלחמה אמריקאית בסרט "". הוא גם התארח בשני פרקים של הסדרה "ניקיטה".
בשנת 2014 החל לשחק בתפקיד ד"ר דרו אליסטר, וטרינר בצבא ארצות הברית ומנתח בבית חולים בסן אנטוניו, בדרמה של NBC "משמרת לילה". הסדרה שודרה במשך ארבע עונות והסתיימה בשנת 2017.
חיים אישיים.
פהר ניהל מערכת יחסים ואף היה מאורס לתקופה קצרה לשחקנית האמריקאית מאג׳נדרה דלפינו בין השנים 2001–2003.
ביולי 2006 נישא לג'ניפר רולי, ולזוג שלוש בנות, ג'יימס אוליביה אליסון ג'יין אונדין קרדה קיטי . םהר ומשפחתו מתגוררים לחלופין בלוס אנג'לס שבקליפורניה ואלבקרקי שבניו מקסיקו.
ערן שיינזינגר
ערן שיינזינגר (נולד ב-3 בדצמבר 1976) הוא כדורגלן עבר ישראלי ששיחק בעמדת השוער בליגת העל ובנבחרת ישראל.
קריירה.
שיינזינגר החל את הקריירה בקבוצת הפועל כפר סבא. הוא שיחק במחלקת הנוער של הקבוצה, ובגיל 18, בעונת 1994/5, עלה לקבוצה הבוגרת. באותן שנים, סבלה הקבוצה מחוסר יציבות בעמדת השוער, כאשר מדי עונה מוחלף השוער, דבר אשר פגע ביציבות ההגנה. בעונה הקודמת (1993/4), הקבוצה, תחת הדרכתו של המאמן אברהם מרצ’ינסקי, סבלה מהגנה רעועה, ספגה 64 שערים, וירדה לליגה הארצית (אז הליגה השנייה). בעקבות הירידה, פוטר מרצ’ינסקי, ואת מקומו תפס המאמן הצעיר וכוכב העבר אלי יאני. יאני החליט להמר על השוער הצעיר, וכבר בעונתו הראשונה בבוגרים החליט לתת לו את המפתחות להרכב הראשון. כבר בעונתו הראשונה, סייע שייזינגר לקבוצה לעלות בחזרה לליגה הלאומית (אז הליגה העליונה), תוך שהוא סופג 32 שערים בלבד.
בתום ארבע עונות בקבוצה (שלוש מתוכן בליגה הראשונה), החליט שיינזינגר לעבור למכבי נתניה, שבנתה קבוצה שאפתנית בליגה השנייה, מתוך מטרה לעלות בחזרה לליגה הראשונה. בעונתו הראשונה בנתניה סייע שינזינגר לקבוצה להעפיל לליגה הראשונה תוך שהוא סופג 20 שערים בלבד. יכולתו הטובה של שיינזינגר לא נעלמה מעיניו של מאמן הנבחרת דאז, שלמה שרף, והוא החליט לזמן את שייזינגר לשער הנבחרת. הישג נדיר יחסית לשחקן המשחק בליגת המשנה. בסך הכול רשם שיינזינגר שלושה משחקים בשער הנבחרת.
לאחר עונה נוספת בליגה הראשונה בנתניה, עבר שיינזינגר לצפרירים חולון, ועונה אחר כך חזר להפועל כפר סבא. שיבה זו סימנה את תחילת דעיכת הקריירה של שיינזינגר, כאשר אחרי שתי עונות במועדון, החל מסע נדודים בליגות הנמוכות. תחילה במקסים לוד, לאחר מכן עירוני טבריה, מ.כ. כרמיאל/צפת, ולבסוף, בגיל 36, פרש שיינזגר ממשחק פעיל במועדון ספורט בועיינה אחמד.
היום הבינלאומי לאי אלימות
ג'ייסון בהר
ג'ייסון בהר (באנגלית: Jason Behr; נולד ב-30 בדצמבר 1973) הוא שחקן קולנוע וטלוויזיה אמריקאי. הוא כיכב לראשונה בסדרת הטלוויזיה האמריקאית רוזוול, עליה היה מועמד פעמיים לפרס סטורן, ואחריו שיחק תפקידים בסרטים "The Shipping News" והרימייק האמריקאי לסרט האימה היפני הטינה. בהר הופיע גם סדרת הופעות אורח בתוכניות טלוויזיה שונות כמו "אבא חורג, אמא חורגת", "פרופיילר", "באפי ציידת הערפדים", "ג'אג" ו"דוסון קריק".
ביוגרפיה.
בהר נולד במיניאפוליס, מינסוטה ב-30 בדצמבר 1973, השני מבין ארבעה ילדים, לפטריסיה אן שטיינר ולדייוויד בהר. לאחר גירושי הוריו עבר עם אימו ואחיו לפרבר ריצ'פילד, שם למד ג'ייסון בבית הספר היסודי הקתולי סנט ריצ'רדס.
בהר החל לשחק לראשונה בגיל חמש כשהשתתף בהצגת בית ספר כחמנייה. עד גיל שמונה הוא הצטלם פרסומות ודגמן עבור חנויות כלבו מקומיות. בהר המשיך להופיע לאורך כל שנות לימודיו. בשנת 1992 סיים את לימודיו בבית הספר התיכון בריצ'פילד. בגיל 19, לאחר פגישה מקרית עם מרווין דואר מנהל בכיר בהוליווד, עבר בהר ללוס אנג'לס. בקריירת המשחק המוקדמת שלו הוא הופיע בלמעלה מ-75 פרסומות וב-1995 קיבל את תפקיד טיילר בייקר בקומדיה קצרת הימים "שרמן אוקס". הסדרה שודרה במשך שתי עונות עד שבוטלה בתחילת 1997.
קריירה.
אחרי שרמן אוקס, בהר הופיע בסדרת הופעות אורח בתוכניות טלוויזיה שונות "אבא חורג, אמא חורגת", "הפרופילר", "הרקיע השביעי", "באפי ציידת הערפדים", ו"ג'אג". הוא לוהק לסדרה "Push", אך שודרו כמה פרקים עד שהסדרה בוטלה. לאחר מכן קיבל תפקיד בסדרה דוסון קריק של "The WB". לאחר מכן הופיע בסדרה ברוזוול.
מאז תפקידו ברוזוול שיחק בהר בכמה סרטים עצמאיים. בשנת 2001 שיחק את דניס בוגיט בסרט "The Shipping News" של לאסה האלסטרום, בכיכובם של קווין ספייסי, ג'ודי דנץ, ג'וליאן מור וקייט בלאנשט. הוא הופיע בתפקיד אורח בסדרה באפי ציידת הערפדים בשנת 1998, ומאוחר יותר התאחד עם השחקנית המובילה שרה מישל גלר בסרט היפני / אמריקאי המצליח הטינה.
בשנת 2006 שיחק בפילוט של הסדרה "The Way", אך הסדרה לא שודרה לבסוף. בהר השתתף בסרט "Sencsless", על איש עסקים אמיד המוצא את עצמו כבן ערובה של קיצונים פוליטיים המענים אותו באכזריות. הוא כיכב במותחן "המקעקע" כאמן קעקועים שמוקסם ממסורת הקעקועים הסמואית, אך רצונו ללמוד את המיומנות העתיקה מביא אותו לקונפליקט וסכנה עם רוח קטלנית. זהו סרטו הראשון של הבמאי פיטר בורגר. הצילומים החלו באוקלנד, ניו זילנד, בספטמבר 2006, והסתיימו בתחילת נובמבר 2006. הסרט הוקרן בהקרנת בכורה בניו זילנד ב-30 באוגוסט 2007.
באפריל 2007 החל בהר לצלם את פרויקט הסרט החדש שלו "פרוסט" (ששמו שונה מאז ל"פלייבוי האחרון"). הסרט הופיע לראשונה בפסטיבל הסרטים "Gen Art" בניו יורק באפריל 2008.
באוקטובר 2019 נחשף בכנס קומיקון בניו יורק כי בהר יככב בסדרה רוזוול, ניו מקסיקו בתפקיד שלא פורסם.
חיים אישיים.
בהר יצא בעבר עם "כוכבת רוזוול", קתרין הייגל. בזמן שצילם את הסרט הטינה ביפן, הוא פגש את השחקנית קיידי סטריקלנד, לה נישא ב-10 בנובמבר 2006 באוג'אי, קליפורניה. בנם הראשון נולד באוקטובר 2013.
Strawberry Shortcake (שיר)